|  |  |
| --- | --- |
| 30.04.2020.  NORAKSTS | Nr.7/7 |

**INVESTĪCIJU Projekta “JAUNAS PIRMSSKOLAS IZGLĪTĪBAS IESTĀDES BRĪVĪBAS BULVĀRĪ 31A, JELGAVĀ BŪVNIECĪBA” IESNIEGUMA iesniegšana**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

Saskaņā ar likuma “Par pašvaldībām” 15.panta pirmās daļas 4.punktu, Jelgavas pilsētas attīstības programmas 2014.-2020.gadam Investīciju plānā iekļauto projekta ideju, Ministru kabineta 2020.gada 31.marta noteikumiem Nr.178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai” un Vides aizsardzības un reģionālās attīstības ministrijas 2020.gada 3.aprīļa vēstuli Nr.1-132/3231 “Par investīciju projektu iesniegšanu jaunu pirmsskolas izglītības iestāžu būvniecībai vai esošo ēku paplašināšanai”,

**JELGAVAS PILSĒTAS DOME NOLEMJ:**

1. Iesniegt investīciju projekta “Jaunas pirmsskolas izglītības iestādes Brīvības bulvārī 31A, Jelgavā būvniecība” (turpmāk – Projekts) iesniegumu Vides aizsardzības un reģionālās attīstības ministrijai. Projekta kopējās izmaksas ir 2 560 000,00 *euro*, t.sk.1 904 000,00 *euro* irValsts budžeta aizdevums un 656 000,00 *euro* ir Jelgavas pilsētas pašvaldības līdzfinansējums.
2. Projekta apstiprināšanas gadījumā Finanšu nodaļai ņemt aizņēmumu Valsts kasē 1 904 000,00 *euro* apmērā Projekta īstenošanas nodrošināšanai, t.sk.:
   1. 2020.gadā – 1 109 000,00 *euro;*
   2. 2021.gadā – 795 000,00 *euro*.
3. Jelgavas pilsētas pašvaldības budžetā nodrošināt nepieciešamo līdzfinansējumu 656 000,00 *euro* apmērā, t.sk.:
   1. 2020.gadā – 391 000,00 *euro*;
   2. 2021.gadā – 265 000,00 *euro*.
4. Pilnvarot Jelgavas pilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesnieguma iesniegšanu un īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī